smcproject/ml-wiki-sentences huggingface dataset:
ആഘാത സംഭവത്തിന്റെ മുൻകാല സംഖ്യാ പരിക്രമണ അനുകരണങ്ങളുടെ സ്ഥിതിവിവരക്കണക്ക് പഠനത്തെ അടിസ്ഥാനമാക്കിയുള്ള ഒരു കൃതി ഉയർന്ന ചെരിവിൽ ( മധ്യ പ്രധാന വലയത്തിൽ നിന്ന് വരുന്ന ഒരു ഛിന്നഗ്രഹമാണ് ആഘാതത്തിന്റെ സാധ്യമായ ഉത്ഭവം എന്ന് സമർത്ഥിക്കുന്നു.
നീന്തൽ, മത്സ്യബന്ധനം, ബോട്ട് യാത്രകൾ എന്നിവയ്ക്കായി പ്രദേശവാസികൾ താമസിക്കുന്ന ഒരു പ്രശസ്തമായ റിസോർട്ട് പ്രദേശമാണ് തടാകം.
അമകോമിലെ തടാകതീര ഗ്രാമത്തിൽ ബോട്ടിലും 4x4 ആംബുലൻസിലും അടിയന്തര സേവനങ്ങൾ ലഭ്യമാക്കുന്ന ലേക് ബോസുംത്വി മെത്തഡിസ്റ്റ് ക്ലിനിക്ക് എന്ന പേരിൽ ഒരു ഡോക്‌ടറുള്ള ഒരു ചെറിയ ആശുപത്രിയുണ്ട്.
Panorama of Crater Lake Lake Bosumtwi (also spelled Bosomtwe) situated within an ancient meteorite impact crater , is approximately 8 kilometres (5.0 miles) across and the only natural lake in Ashanti.
There is a plentiful supply of fish in Lake Bosumtwi, which is located just southeast of Kumasi.
There are about 30 villages ( human settlements ) near Crater Lake Lake Bosumtwi, with a combined population of about 70,000 Ashanti people .
Lake Bosumtwi is an economic and popular resort area with Ashanti people for fishing , swimming and boating .
ഇതും കാണുക ഇറോ തടാകം - ഒരു ആഘാത ഗർത്തമാണെന്ന് സംശയിക്കുന്ന മറ്റൊരു ആഫ്രിക്കൻ തടാകം അവലംബം പുറംകണ്ണികൾ Bosomtwe തടാകം ഇക്കോടൂറിസം മാപ്പും ഗൈഡും (ശ്രദ്ധിക്കുക: കുമാസി യൂണിവേഴ്സിറ്റി പ്രകാരം "Bosomtwe" എന്നത് ശരിയായ അക്ഷരവിന്യാസമാണ്) Archived 2015-07-17 at the Wayback Machine .
/link ലേക് ബോസോംട്വെ ഡ്രില്ലിംഗ് പ്രോജക്റ്റ് Archived 2020-06-18 at the Wayback Machine .
ബാബാ ഗുർബചൻ സിങ്
സിഖ് മതത്തിലെ  പ്രബലമായ നിരങ്കാരി വിഭാഗത്തിന്റെ മൂന്നാമത്തെ ആത്മീയഗുരുവായിരുന്നു ബാബാ ഗുർബചൻ സിങ് (10 ഡിസം: 1930 – 24 ഏപ്രിൽ 1980 ).
അവതാർ സിങ്,ബുദ്ധ്വന്തി എന്നിവരായിരുന്നു അദ്ദേഹത്തിന്റെ മാതാപിതാക്കൾ.
പെഷവാറിലും റാവൽപിണ്ടിയിലുമായി വിദ്യാഭ്യാസം കഴിച്ച ഗുർബചൻ വിഭജനത്തെത്തുടർന്ന് ഇന്ത്യയിലേയ്ക്കു മടങ്ങി.
മതരംഗത്ത്
നിരങ്കാരി വിഭാഗത്തിനു സിഖ്മതത്തിലെ  യാതാസ്ഥിതികരുടെ എതിർപ്പ് നേരിടേണ്ടി വന്നു.
സംഘട്ടനങ്ങൾ പതിവായതിനെത്തുടർന്നു ഗുർബചന്റെ സന്ദർശങ്ങൾക്ക് ക്രമീകരണവും നിയന്ത്രണവും അധികാരികൾ ഏർപ്പെടുത്തി.
1980 ഡൽഹിയിലെ നിരങ്കാരിവിഭാഗത്തിന്റെ കേന്ദ്രനിർവ്വഹണ കാര്യാലയത്തിൽ വച്ച് രജ്ഞിത് സിങ് എന്നയാളുടെ വെടിയേറ്റ് ഗുർബചൻ സിങ് കൊല്ലപ്പെട്ടു.
ബാബസാഹിബ് അംബേദ്കർ ഇംഗ്ലീഷ് വിലാസം https://ml.wikipedia.org/wiki/B.
_Ambedkar
ഇന്ത്യൻ ഭരണഘടനയുടെ മുഖ്യ ശില്പിയാണ് ഡോ. ഭീംറാവു അംബേദ്കർ ( മറാത്തി : डॉ. भीमराव आंबेडकर) ( ഏപ്രിൽ 14 , 1891 — ഡിസംബർ 6 , 1956 ).
അടിസ്ഥാനവർഗ്ഗ ജനതയുടെ നവോത്ഥാന നായകനും ഇന്ത്യൻ നിയമജ്ഞനും പണ്ഡിതനും അധഃസ്ഥിതരുടെ രാഷ്ട്രീയ നേതാവുമായിരുന്നു അംബേദ്കർ .
ബ്രീട്ടീഷ് ഇന്ത്യയിലെ മ്ഹൌ (ഇപ്പോൾ മധ്യപ്രദേശ്) സ്ഥലത്തെ ദളിത് കുടുംബത്തിൽ ജനിച്ച അംബേദ്കർ ഇന്ത്യൻ ജാതിവ്യവസ്ഥയ്ക്ക് എതിരേ പോരാടുന്നതിനും തൊടുകൂടായ്മയ്ക്ക് എതിരേ പോരാടുന്നതിനും തന്റെ ജീവിതം ഉഴിഞ്ഞുവെച്ചു.
ദളിത്  പ്രസ്ഥാനം ആരംഭിച്ചത് അംബേദ്കർ   ആണെന്ന് വിശ്വസിക്കപ്പെടുന്നു.
1990 ൽ  ഇന്ത്യയുടെ പരമോന്നത പൗരബഹുമതിയായ ഭാരതരത്ന മരണാനന്തര ബഹുമതിയായി അംബേഡ്കറിന് സമ്മാനിച്ചു.
സ്വതന്ത്ര ഇന്ത്യയുടെ പ്രഥമ നിയമമന്ത്രിയായിരുന്നു.
സ്വാതന്ത്ര്യം നേടുമ്പോൾ 562 നാട്ടുരാജ്യങ്ങൾ ചേർന്നതായിരുന്നു ഇന്ത്യാ മഹാരാജ്യം.
ഇന്ത്യയും പാകിസ്താനും രണ്ടു രാജ്യങ്ങളായപ്പോൾ പലയിടത്തും കലാപങ്ങൾ പൊട്ടിപ്പുറപ്പെട്ടു.
കടുത്ത സാമ്പത്തിക കുഴപ്പങ്ങളും രാജ്യത്തിനുണ്ടായി.
പുതുപുത്തൻ രാഷ്ട്രീയ ആദർശങ്ങളും ഭരണസിദ്ധാന്തങ്ങളുമനുസരിച്ച് ഐക്യഭാരതത്തിന് ഏറ്റവും അനുയോജ്യമായി ഭരണഘടന രൂപപ്പെടുത്തേണ്ടത് അത്യാവശ്യമായിത്തീർന്നു.
അങ്ങനെ അംബേദ്കർ  നേതൃത്വത്തിൽ ഒരു ഭരണഘടനാ നിർമ്മാണസഭ രൂപീക്രിതമായി.
1947 ഓഗസ്റ്റ് 29 ന് ഭരണഘടനാ നിർമ്മാണത്തിനുള്ള ഡ്രാഫ്റ്റ്കമ്മറ്റിയും തെരഞ്ഞെടുക്കപ്പെട്ടു.
141 ദിവസം കൊണ്ടാണ് ഭരണഘടനയുടെ ആദ്യരൂപം തയ്യാറായത്.
1949 ൽ നടപ്പാക്കപ്പെട്ട നമ്മുടെ ഭരണഘടന ഇതിനിടെ 103 തവണ ഭേദഗതി ചെയ്യപ്പെട്ടിട്ടുണ്ട്.
പല സാമൂഹിക - സാമ്പത്തിക പ്രതിസന്ധികളും തരണം ചെയ്ത് പഠിച്ചുവന്ന അംബേദ്കർ ഇന്ത്യയിൽ കലാലയ വിദ്യാഭ്യാസം നേടുന്ന ആദ്യത്തെ അധഃസ്ഥിതവർഗ്ഗക്കാരിൽ ഒരാളായിരുന്നു.
ഉന്നതപഠനത്തിനായി അദ്ദേഹം ന്യൂയോർക്ക് കൊളംബിയ സർവ്വകലാശാലയിലും പിന്നീട് ഇംഗ്ലണ്ടിലും പോയി.
ഇവിടങ്ങളിൽ നിന്ന് അംബേദ്കർ നിയമബിരുദങ്ങളും രാഷ്ട്രതന്ത്രജ്ഞത, നിയമം, സാമ്പത്തികശാസ്ത്രം എന്നിവയിലെ തന്റെ പഠനങ്ങൾക്ക് ഒന്നിൽ കൂടുതൽ ഡോക്ടറേറ്റുകളും നേടി.
ഒരു പ്രശസ്ത പണ്ഡിതനായി ഇന്ത്യയിൽ തിരിച്ചെത്തിയ അംബേഡ്കർ അല്പം നാൾ നിയമം പരിശീലിച്ചതിനുശേഷം ഇന്ത്യയിലെ അധഃസ്ഥിതരുടെ സാമൂഹിക സ്വാതന്ത്ര്യം, രാഷ്ട്രീയാവകാശങ്ങൾ എന്നിവയെ പ്രഘോഷിച്ച് ലേഖനങ്ങൾ പ്രസിദ്ധീകരിച്ചുതുടങ്ങി.
ജീവിതരേഖ ജനനം,കുട്ടിക്കാലം
മഹാരാക്ഷ്ട്രയിലെ രത്നഗിരി ജില്ലയിൽ അംബാവാഡി ഗ്രാമത്തിൽ രാംജി മലോജി സക്പാൽ അംബേദ്കറുടെയും                      രമാബായിയുടെയും മകനായി 1891 ഏപ്രിൽ 14 -ന് ജനിച്ചു.
അചഛനമ്മമാരുടെ പതിനാലാമത്തെ പുത്രനായിരുന്നു അംബേദ്കർ.
വലിയ ഈശ്വരഭക്തയായിരുന്നു അംബേദ്കറുടെ അമ്മ.
അച്ഛൻ പട്ടാള ഉദ്യോഗസ്ഥനും.
അംബേദ്കർക്ക് രണ്ടു വയസ്സുള്ളപ്പോൾ അച്ഛൻ പട്ടാളത്തിൽ നിന്നും വിരമിച്ചു.
മധ്യേന്ത്യയിലെ ഡപ്പോളി എന്ന സ്ഥലത്താണ് പിന്നീടവർ താമസിച്ചത്.
ഇവിടെയാണ് അംബേദ്കർ പ്രാഥമിക വിദ്യാഭ്യാസം നേടിയത്.
പിന്നീട് അച്ഛന് സത്താറയിലെ മിലിട്ടറി കേന്ദ്രത്തിൽ ജോലി ലഭിച്ചപ്പോൾ കുടുംബത്തെ അങ്ങോട്ടു കൊണ്ടുപോയി.
അംബേദ്കർക്ക് ആറു വയസ്സുള്ളപ്പോൾ അമ്മ മരിച്ചു.
അമ്മയുടെ മരണശേഷം ഒരു അമ്മായിയാണ് അവരെ വളർത്തിയത്.
ഏറെ കഷ്ട്ടപ്പാടുകൾ നിറഞ്ഞതായിരുന്നു ആ കാലം.
പതിനാല് കുട്ടികളിൽ അംബേദ്കറും രണ്ടു സഹോദരന്മാരും രണ്ടു സഹോദരിമാരും മാത്രം അവശേഷിച്ചു.
സഹോദരന്മാരിൽ വിദ്യാഭ്യാസത്തിൽ തിളങ്ങാൻ മറ്റാർക്കും കഴിഞ്ഞില്ല.
താഴ്ന്ന ജാതിക്കാരനായതിനാൽ വലിയ അവഗണനയാണ് എവിടെയും അംബേദ്കറിന് നേരിടേണ്ടി വന്നത്.
അച്ഛന്റെ രണ്ടാം വിവാഹത്തിനു ശേഷം അവർ കുടുംബസമേതം മുംബൈയിലേക്ക് താമസം മാറുകയുണ്ടായി.
മറാഠി ഹൈസ്ക്കൂളിലായിരുന്നു പിന്നീട് അംബേദ്കറുടെ പഠനം.
വലിയ വായനാശീലക്കാരനായിരുന്നു അംബേദ്ക്കർ.
അംബേദ്ക്കറുടെ അച്ഛൻ ശമ്പളത്തിന്റെ ഒരു ഭാഗം മകന് പുസ്തകങ്ങൾ വാങ്ങാനായി തന്നെ മാറ്റി വച്ചു.
ഒരു ദളിതനായത് കാരണം സ്ക്കൂൾ വിദ്യഭ്യാസ കാലത്ത് അംബേദ്ക്കർ ക്ലാസ്മുറിയുടെ ഒരു മൂലയിൽ വീട്ടിൽ നിന്നു കൊണ്ടുവരുന്ന ഒരു ചാക്കു വിരിച്ചായിരിന്നു ഇരുന്നിരുന്നത്.
ഈ ചാക്ക് മറ്റാരും തന്നെ സ്പർശിക്കുകയില്ലായിരുന്നു.
അത് പോലെ തന്നെ മറ്റ് കുട്ടികൾ പൈപ്പ് തുറന്ന് അതിൽ നിന്ന് വെള്ളം കുടിക്കുമ്പോൾ അദ്ദേഹത്തിനു പൈപ്പിൽ തൊടാൻ പോലും അനുവാദം നൽകിയിരുന്നില്ല.
മറാഠാ സ്ക്കൂളിൽ നിന്ന് അംബേദ്കർ പിന്നീട് സർക്കാർ സ്കൂളിൽ ചേർന്നു.
സർക്കാർ വിദ്യാലയമായിരുന്നിട്ടും ഉയർന്ന ജാതിക്കാരുടെ ഉപദ്രവങ്ങൾ അവിടെയും തുടർന്നു.
അംബേദ്ക്കർക്ക് സംസ്കൃത ഭാഷാപഠനത്തിൽ താല്പര്യം ഉണ്ടായി.
അക്കാലത്ത് താഴ്ന്ന ജാതിക്കാർക്ക് സംസ്കൃതം പഠിക്കാൻ അനുവാദമുണ്ടായിരുന്നില്ല.
എന്നാൽ, ഹൈസ്കൂൾ വിദ്യാഭ്യാസം വിജയകരമായി പൂർത്തിയാക്കുവാൻ അദ്ദേഹത്തിന് സാധിച്ചു.
മഹർ സമുദായത്തിൽ ആദ്യമായാണ് ഒരു കുട്ടിക്ക് അതിന് കഴിഞ്ഞത്.
ബോംബെയിൽ നടന്ന അനുമോദന ചടങ്ങിൽ പ്രശസ്ത സാമൂഹ്യപരിഷ്കർത്താവായിരുന്ന എസ്.കെ. ബോൽ അദ്ധ്യക്ഷത വഹിച്ചു.
ഗൗതമബുദ്ധന്റെ ജീവിതം എന്നൊരു പുസ്തകം അതിന്റെ രചയിതാവായ കെലുസ്കർ അംബേദ്ക്കർക്ക് സമ്മാനിക്കുകയും ചെയ്തു.
പതിനേഴാം വയസിലാണ് അംബേദ്കർ മെട്രിക്കുലേഷൻ ജയിച്ചത്.
ശൈശവ വിവാഹമായിരുന്നു അന്ന്.
ഒൻപത് വയ്സുണ്ടായിരുന്ന രമാഭായിയെ അദ്ദേഹം വിവാഹം കഴിച്ചു.
എങ്കിലും പഠനം തടസ്സം കൂടാതെ നടന്നു.
സാമ്പത്തികമായി വളരെ പ്രയാസം അനുഭവിച്ചു.
കോളേജ് ഫീസ് അടക്കാൻ പോലും കഴിയാതെ വന്നു.
ബറോഡാ രാജാവായിരുന്ന ഗെയ്ക് വാദ് അധഃകൃത വിദ്യാർത്ഥിക്ക് ഉപരിപഠനത്തിന് സ്കോളർഷിപ്പ് നൽകും എന്നു പ്രഖ്യാപിച്ചു.
അംബേദ്കർക്ക് സ്കോളർഷിപ്പ് ലഭിച്ചു.
ആ സ്കോളർഷിപ്പിന്റെ സഹായത്തോടെ ബി.എ. പരീക്ഷ പ്രശസ്തമായ വിധത്തിൽ അംബേദ്കർ വിജയിച്ചു.
തുടർന്നും പഠിക്കണമെന്ന് അംബേദ്കർക്ക് ആഗ്രഹം ഉണ്ടായിരുന്നു.
പക്ഷേ സാമ്പത്തികസ്ഥിതി അതിനനുവദിച്ചില്ല.
എന്തെങ്കിലും ജോലി ചെയ്യാനും അച്ഛനെ സഹായിക്കുവാനും അംബേദ്കർ തീരുമാനിച്ചു.
ബിരുദധാരിയായിരുന്നിട്ടും താഴ്ന്ന ജാതിക്കാരനാണെന്ന് പറഞ്ഞ് ആരും അംബേദ്കർക്ക് ജോലി നൽകിയില്ല.
അംബേദ്കർ കൊട്ടാരത്തിൽ ചെന്ന് മഹാരാജാവിനോടു കാര്യം ഉണർത്തിച്ചു.
അങ്ങനെ മഹാരാജാവ് സൈന്യത്തിൽ ലഫ്റ്റനന്റായി അംബേദ്കറെ നിയമിച്ചു.
അതിനിടയിൽ അച്ഛൻ രോഗബാധിതനായി കിടപ്പിലായി.
അച്ഛൻ മരിച്ചു.
അച്ഛൻറെ വിയോഗം അംബേദ്ക്കറെ തളർത്തി.
അങ്ങനെ കൊട്ടാരത്തിലെ ജോലി രാജി വെച്ചു.
വളരെയധികം ദാരിദ്യവും പ്രയാസവും അംബേദ്ക്കറെ വേട്ടയാടി.
ഈ കാലയളവിൽ സമർഥരായ ഏതാനും വിദ്യാർത്ഥികളെ അമേരിക്കയിലെ കൊളംബിയ യൂണിവേഴ്സിറ്റിയിൽ വിട്ടു പഠിപ്പിക്കാൻ ബറോഡാ രാജാവ് തീരുമാനിച്ചു.
ഭാഗ്യവശാൽ അക്കൂട്ടത്തിൽ അംബേദ്കറും തിരഞ്ഞെടുക്കപ്പെട്ടു.
1913 ജൂലൈയിൽ അംബേദ്കർ ന്യൂയോർക്കിലെത്തി പുതിയ ജീവിതത്തിന് തുടക്കം കുറിച്ചു.
അമേരിക്കയിൽ ലളിത ജീവിതമാണ് അദ്ദേഹം നയിച്ചത്.
കഴിയുന്നത്ര പഠിക്കുക എന്നു മാത്രമായിരുന്നു അദ്ദേഹത്തിന്റെ ലക്ഷ്യം.
1915-ൽ അമേരിക്കയിലെ പ്രശസ്തമായ കൊളംബിയ യൂണിവേഴ്സിറ്റിയിൽനിന്ന് ധനതത്ത്വശാസ്ത്രത്തിൽ ബിരുദാനന്തരബിരുദവും പിന്നീട് ഗവേഷണബിരുദവും നേടി.
കേന്ദ്രവും സംസ്ഥാനങ്ങളും തമ്മിലുള്ള സാമ്പത്തികബന്ധത്തെക്കുറിച്ചും  (centre-state relations).
നമ്മുടെ നികുതികളെല്ലാം കേന്ദ്രം പിരിച്ചുകൊണ്ടുപോവുകയും ചെലവിനായി അവരുടെ ഔദാര്യത്തിനായി കൈനീട്ടേണ്ടതുമായ അവസ്ഥയെക്കുറിച്ചായിരുന്നു അംബേദ്കർ കൊളംബിയയിൽവച്ച് എഴുതിയ തന്റെ ആദ്യത്തെ ഗവേഷണപ്രബന്ധം: 'Evolution of Provincial Finances in British India'.
ഈ വിഷയത്തിൽ എഴുതപ്പെട്ട ആദ്യത്തെ സമഗ്രമായ പഠനമായിരുന്നു അത്.
1800 മുതൽ 1910 വരെയുള്ള കാലഘട്ടത്തിൽ എങ്ങനെയാണ് ബ്രിട്ടീഷ് കേന്ദ്രസർക്കാരും അന്നത്തെ പ്രവിശ്യകളും തമ്മിലുള്ള സാമ്പത്തിക ഏർപ്പാടുകൾ ഉയർന്നുവന്നതെന്നും അത് മാതൃകാപരമായി എങ്ങനെയായിരിക്കണമെന്നും അംബേദ്കർ എഴുതി.
1951-ൽ ഇന്ത്യയുടെ ആദ്യത്തെ ഫിനാൻസ് കമ്മിഷൻ രൂപവത്കരിച്ചപ്പോൾ അതിന് മൂലാധാരമായത് അംബേദ്കറിന്റെ  ഈ പ്രബന്ധമായിരുന്നു.
പ്രവിശ്യകളുടെ (ഇപ്പോഴത്തെ സംസ്ഥാനങ്ങൾ) സാമ്പത്തിക സ്വയംഭരണമായിരുന്നു അംബേദ്കർ നിർദേശിച്ചത്.
ശാസ്ത്രം, ഇക്കണോമിക്സ് എന്നീ വിഷയങ്ങളിൽ പാണ്ഡിത്യം നേടുന്നതിനായി അവയിൽ അദ്ദേഹം ഗവേഷണത്തിലേർപ്പെടുകയും ചെയ്തു.
ഒടുവിൽ പ്രാചീന ഭാരതത്തിലെ വാണിജ്യ രീതികളെക്കുറിച്ച് അദ്ദേഹം ഒരു പഠനം യൂണിവേഴ്സിറ്റിക്ക് സമർപ്പിച്ചു. 'The problem of the rupee: Its origin and its solution എന്നതായിരുന്നു അദ്ദേഹത്തിന്റെ പഠനം. '
അതിനദ്ദേഹത്തിന് മാസ്റ്റർ ബിരുദവും നൽകപ്പെട്ടു.
ബ്രിട്ടീഷ് ഇന്ത്യയിൽ നൂറിലേറെ വർഷങ്ങളിൽ രൂപ എങ്ങനെയൊരു സാമ്പത്തിക കൈമാറ്റ ഉപകരണമായി മാറി എന്നും എന്തായിരിക്കണം ഇന്ത്യയ്ക്കുചേരുന്ന കറൻസിയെന്നും അദ്ദേഹം തന്റെ പ്രബന്ധത്തിൽ പ്രതിപാദിച്ചു.
ഇതിലൂടെ ആർജിച്ച അറിവുകൾ അദ്ദേഹം പിന്നീട് (1926) ഇന്ത്യയിൽ റിസർവ് ബാങ്ക് സ്ഥാപിക്കുന്നതിനായി നിയോഗിക്കപ്പെട്ട ഹിൽട്ടൺ-യങ് കമ്മിഷന് (Royal Commission on Indian Currency and Finance) മുമ്പിൽ പങ്കുവെക്കുകയും രൂപയുടെ നിയന്ത്രണം റിസർവ് ബാങ്കിന്റെ കൈയിലായിരിക്കണമെന്ന അദ്ദേഹത്തിന്റെ നിർദേശം അംഗീകരിക്കപ്പെടുകയും ചെയ്തു.
ഇന്ത്യയിലെ ജാതിവ്യവ്സ്തകളെക്കുറിച്ചും അദ്ദേഹം ഒരു പ്രബന്ധം തയ്യാറാക്കി.
ജാതിവ്യവസ്ഥകളെക്കുറിച്ചുള്ള പഠനങ്ങൾക്കു ശേഷം ഇന്ത്യയിലെ സാമ്പത്തികസ്ഥിതിയെക്കുറിച്ച് അദ്ദേഹം ഗവേഷണം നടത്തി.
ആ രംഗത്ത് അഗാധമായ പഠനം നടത്തി മറ്റൊരു പ്രബന്ധം തയ്യാറാക്കി.
ഈ പ്രബന്ധം അമേരിക്കയിലെ കൊളംബിയ യൂണിവേഴ്സിറ്റിക്ക് സമർപ്പിച്ചു.
അതിനദ്ദേഹത്തിന് ഡോക്ടർ ബിരുദം ലഭിച്ചു.
കൊളംബിയ യൂണിവേഴ്സിറ്റിയിൽ നിന്നും ഡോക്ടറേറ്റ് നേടിയതിന് ശേഷവും പഠനം തുടരാൻ തന്നെ അദ്ദേഹം തീരുമാനിച്ചു.
അങ്ങനെ 1916 ഒക്ടോബറിൽ ലണ്ടനിൽ എത്തിച്ചേർന്നു.
ലണ്ടൻ സ്കൂൾ ഓഫ് ഇക്കണോമിക്സിൽ സാമ്പത്തികശാസ്ത്രം പഠിച്ചു.
ഗ്രെയിസ് ഇൻ എന്ന മഹാസ്ഥാപനത്തിലായിരുന്നു നിയമപഠനം.
പക്ഷെ അപ്രതീക്ഷിതമായി അതിനൊരു തടസ്സം നേരിട്ടു.
ബറോഡാ രാജാവ് നൽകിയിരുന്ന സാമ്പത്തിക സഹായത്തിന്റെ കാലാവധി അവസാനിച്ചു.
അതിനാൽ പഠനം ഇടക്കുവെച്ച് നിർത്തി ഇന്ത്യയിലേക്ക് മടങ്ങി.
സാമ്പത്തിക ശസ്ത്രത്തിൽ പഠനവും ഗവേഷണവും തുടർന്നു.
അക്കാലയളവിൽ അദ്ദേഹം 'രൂപയുടെ പ്രശ്നം' എന്ന പ്രബന്ധത്തിന്‌ ലണ്ടൻ യൂണിവേഴ്സിറ്റി ഡോക്ടറേറ്റ് നൽകി.
താഴ്ന്ന ജാതിക്കാരോടുള്ള അവഗണനയോട് അദ്ദേഹം പോരാടി.
അധഃകൃത സമുദായത്തിൻറെ ശബ്ദമുയർത്താൻ 1927-ൽ അദ്ദേഹം സ്വന്തം പത്രം തുടങ്ങി. 'ബഹിഷ്കൃത് ഭാരതം' എന്നതായിരുന്നു പത്രത്തിൻറെ പേര്.
ഭരണഘടനയുടെ ആമുഖം
ഇന്ത്യയുടെ ഭരണഘടന 1950 ജനുവരി 26 ന് പ്രാബല്യത്തിൽ വന്നു.
ഇന്ത്യൻ റിപ്ലബ്ലിക്ക് ഏതെല്ലാം ആശയങ്ങൾക്കു വേണ്ടി നിലകൊള്ളുന്നു എന്ന് ഭരണഘടനയുടെ ആമുഖത്തിൽ പറയുന്നു.
അതിന്റെ മലയാളവിവർത്തനം താഴെ കൊടുക്കുന്നു.
"ഇന്ത്യയിലെ ജനങ്ങളായ ഞങ്ങൾ ഇന്ത്യയെ പരമാധീകാരമുള്ള ഒരു ജനാധിപത്യ റിപ്പബ്ലിക്കായി സംവിധാനം ചെയ്യാനും അതിലെ പൗരന്മാർക്കെല്ലാം സാമൂഹികവും സാമ്പത്തികവും രാഷ്ട്രീയവുമായ നീതിയും ചിന്ത, ആശയപ്രകാശനം, വിശ്വാസം, ഭക്തി, ആരാധന എന്നിവയിലുള്ള സ്വാതന്ത്രവും പദവിയിലും അവസർത്തിലും സമത്വവും സുരക്ഷിതമാക്കാനും അവർക്കെല്ലാമിടയിൽ വ്യക്തിയുടെ അന്തസ്സും  ദേശീയ ഐക്യവും പരിപാലിക്കാൻ ഉറപ്പു നൽകിക്കൊണ്ട് സഹോദര്യം പുലർത്താനും സർവാത്മനാ തീരുമാനിച്ച് കൊണ്ട് ഞങ്ങളുടെ ഭരണഘടനാ നിർമ്മാണസഭയിൽ  1949 നവംബർ 26 ദിവസമായ ഇന്ന് ഇതിനാൽ ഈ ഭരണഘടനാ അംഗീകരിക്കുകയും നിയമമാക്കുകയും ഞങ്ങൾക്കു തന്നെ പ്രധാനം ചെയ്യുകയും ചെയ്യുന്നു."
ഇന്ത്യയെ ഒരു പരമാധീകാര ജനകീയ റിപ്പബ്ലിക്കായി തീർക്കാനുള്ള ജനതയുടെ ദൃഡ്ഡമായ തീരുമാനം-അതാണ് ഈ ആമുഖത്തിൽ ഉൾക്കൊള്ളിച്ചിരിക്കുന്നത്.
അംബേദ്കറുടെ ജീവിതം: ഒറ്റനോട്ടത്തിൽ 1891 ഏപ്രിൽ 14-ന് മഹാരാക്ഷ്ട്രയിലെ രത്നഗിരി ജില്ലയിലെ അംബാവാഡി ഗ്രാമത്തിൽ അംബേദ്കർ ജനിച്ചു.
1907-ൽ അദ്ദേഹം മെട്രിക്കുലേഷൻ പാസായി.
1913 ഫെബ്രുവരി 2 ന് പിതാവ് മരിച്ചു.
1913 ജൂലൈയിൽ അംബേദ്കർ ഉന്നതവിദ്യാഭ്യാസത്തിനായി ന്യൂയോർക്കിലെത്തി.
1926-ൽ അദ്ദേഹം ബോംബെ ലെജിസ്റ്റേറ്റീവ് അസംബ്ലിയിലേക്ക് നാമനിർദ്ദേശം ചെയ്യപ്പെട്ടു.
1927 മാർച്ച് 20, മഹദ് സത്യാഗ്രഹം 1927 ഡിസംബർ 25, അംബേദ്‌കറുടെ നേതൃത്വത്തിൽ മനുസ്മൃതി പരസ്യമായി കത്തിച്ചു.
1930 നവംബർ 2ന് ആരംഭിച്ച വട്ടമേശസമ്മേളനത്തിൽ അംബേദ്കർ പങ്കെടുത്തു.
1936-ൽ അംബേദ്കർ ഇൻഡിപ്പെന്റൻഡ് ലേബർ പാർട്ടി എന്ന പുതിയ രാക്ഷ്ട്രീയ പാർട്ടി സ്ഥാപിച്ചു.
1947-ൽ അംബേദ്കർ ഭാരതത്തിന്റെ ആദ്യ നിയമമന്ത്രിയായി.
ഭരണഘടനാകമ്മറ്റിയുടെ ചെയർമാനായും തിരഞ്ഞെടുക്കപ്പെട്ടു.
1949 നവംബർ 26 ന് ഇൻഡ്യൻ ഭരണഘടന കോൺസ്റ്റിറ്റ്യൂവന്റ് അസംബ്ലി അംഗീകരിച്ചു.
1951 സെപ്തംബർ 27 ന് ഹിന്ദുകോഡ് ബില്ലിന് അംഗീകാരം കിട്ടാത്തതിനാൽ അദ്ദേഹം പ്രധാനമന്ത്രിക്ക് രാജിക്കത്ത് നൽകി.
1952-ൽ നടന്ന പൊതുതിരഞ്ഞെടുപ്പിൽ അംബേദ്കർ പരാജയപ്പെട്ടെങ്കിലും രാജ്യസഭയിലേക്ക് തിരഞ്ഞെടുക്കപ്പെട്ടു.
1956 ഒക്ടോബർ 14-ന് അംബേദ്കറും 365000 ദളിത് അനുയായികളും ബുദ്ധമതം സ്വീകരിച്ചു.
1956 ഡിസംബർ 6-ന് അംബേദ്കർ 65-മത്തെ വയസ്സിൽ അന്തരിച്ചു.
അംബേദ്കർ മഹാപരിനിർവാൺ ദിവസ്
അംബേദ്കറുടെ ചരമദിനമായ ഡിസംബർ 6 അംബേദ്കർ മഹാപരിനിർവാൺ ദിനമായി ആചരിക്കുന്നു.
അംബേദ്കർ സിനിമ
ഡോ.ബാബാ സാഹേബ് അംബേദ്കർ എന്ന പേരിൽ ഒരു ചലച്ചിത്രം 2000-ൽ പുറത്തിറങ്ങി.
ഇംഗ്ലീഷിലുള്ള ആ സിനിമയുടെ സംവിധായകൻ ജബ്ബാർ പട്ടേൽ ആണ്.
മലയാള സിനിമ നടനായ മമ്മൂട്ടിയാണ് ആ ചിത്രത്തിൽ അംബേദ്കറായി വേഷമിട്ടത്.
അതിലെ അഭിനയത്തിന് മികച്ച നടനുള്ള ദേശീയ അവാർഡും മമ്മൂട്ടിക്ക് കിട്ടി.
പക്ഷെ ഈ സിനിമ പുറത്തിറക്കാൻ സർക്കാർ ഇത് വരെ അനുമതി കൊടുത്തിട്ടില്ല.
അംബേദ്ക്കരുടെ ആശയങ്ങൾ എത്രത്തോളം ബ്രഹ്മണിസത്തെ ഭയ പെടുത്തുന്നു എന്നതിന്റെ തെളിവ് കൂടിയാണിത്.
ഗാന്ധിയും അംബേദ്കറും
ഗാന്ധിയും അംബേദ്കറും തമ്മിലുണ്ടായിരുന്ന അഭിപ്രായ ഭിന്നതയുടെ അടിസ്ഥാന രാഷ്ട്രീയ പ്രശ്നം എന്താണ്?
ഹിന്ദു മതത്തിന്റെ രാഷ്ട്രീയ വ്യവസ്ഥയായ ജാതി വ്യവസ്ഥ , ഒരു ദൈവികവ്യവസ്ഥയാണെന്നും അതിനാൽ, അത് സനാതനം" അഥവാ മാറ്റമില്ലാത്തതാണെന്നും 'അത് മാറ്റാൻ പാടില്ല എന്നും ഗാന്ധി വിശ്വസിച്ചു. അയിത്തവും അനാചാരങ്ങളും ഇല്ലാതാക്കി ജാതി വ്യവസ്ഥ പരിഷ്ക്കരിച്ചാൽ മാത്രം മതി എന്നായിരുന്നു ഗാന്ധിയുടെ നിലപാട്. അതിനു വേണ്ടിയാണ് അദ്ദേഹം അയിത്തോച്ചാടന പരിപാടി ആവിഷ്ക്കരിച്ചത്. എന്നാൽ ,ജാതി വ്യവസ്ഥ ഹിന്ദു മതത്തിന്റെ രാഷട്രീയ വ്യവസ്ഥയാണെന്നു തിരിച്ചറിഞ്ഞ അംബേദ്ക്കർ ,ജാതി നശിപ്പിപ്പിക്കണം എന്ന നിലപാടിൽ ഉറച്ചു നിന്നു. ജാതി വ്യവസ്ഥ യെ, ആദർശവൽക്കരിച്ച് നിലനിർത്തുന്ന, ഹിന്ദു മതത്തിന്റെ 'വിശുദ്ധ സംഹിത കളേയെല്ലാം അദ്ദേഹം നിഷ്ക്കരണം കടന്നാക്രമിച്ചു. ജാതി വ്യവസ്ഥയുടെ ദൈവികതയെ നിഷേധിച്ച അദ്ദേഹം അത് സനാതനമല്ല എന്ന് പ്രഖ്യാപിച്ചു.സമത്വം സ്വാതന്ത്ര്യം സാഹോദര്യം എന്ന അടിസ്ഥാന മാനവിക മൂല്യങ്ങൾ ഉയർത്തിപ്പിടിക്കുന്ന ജനാധിപത്യ വ്യവസ്ഥയാണ് അംബേദ്ക്കർ വിഭാവനം ചെയ്തത്. ജാതിവ്യവസ്ഥയെ സംബന്ധിച്ച് ഗാന്ധിജിക്കും മറ്റുമുള്ള മറുപടികളുടെ പുസ്തക രൂപമാണ് 1936ൽ പ്രസിദ്ധീകൃതമായ ‘ജാതിനിർമൂലനം’ എന്ന കൃതി. ജാതിയുടെ ആശയാടിത്തറയെ വെല്ലുവിളിച്ച മറ്റൊരു കൃതിയാണ് ‘ആരാണ് ശൂദ്രർ’. അംബേദ്കർ കൃതികൾ തോട്സ് ഓൺ പാകിസ്ഥാൻ (1941) അനിഹിലേഷൻ ഓഫ് കാസ്റ്റ് വിത്ത് എ റിപ്ലൈ ടു ഗാന്ധി (1945) സ്റ്റേറ്റ്സ് ആൻഡ് മൈനോറിറ്റീസ് ( 1947 ) ഗാന്ധി ആൻഡ് ഇമാൻസിപ്പേഷൻ ഓഫ് ദ അൺടച്ചബിൾസ് പാകിസ്ഥാൻ ഓർ പാർടീഷൻ ഓഫ് ഇന്ത്യ (1945) അംബേദ്കർ സമ്പൂർണം (17 വോള്യം) പുറത്തേക്കുള്ള കണ്ണികൾ ഡോ അംബേദ്കർ ഫൌണ്ടേഷന്റെ വെബ് സൈറ്റ് Archived 2007-12-25 at the Wayback Machine . ജീവിത രേഖ Dr. Babasaheb Ambedkar and His People Ambedkar Center for Justice and Peace Archived 2008-08-07 at the Wayback Machine . Dr. Ambedkar International Mission Bharat Ratna Baba Saheb Archived 2006-05-05 at the Wayback Machine . Dr. Bhimrao Ambedkar in Columbia University Ambedkar's statue at Columbia University University of Heidelberg "The Buddha and His Dhamma" with unpublished preface അംബേദ്കർ എന്ന സിനിമയിൽ നിന്ന് Archived 2007-11-13 at the Wayback Machine .
ബാബാ ദയാൽ സിങ്
ബാബാ ദയാൽ സിങ് സിഖ് മതത്തിലെ നിരങ്കാരി വിഭാഗത്തിന്റെ ആത്മീയാചാര്യന്മാരിൽ ഒരാളായിരുന്നു.
(1783-1855).
സിഖ് മതത്തിലുള്ളവരെ നവോത്ഥാനത്തിന്റെ പാതയിലേയ്ക്ക് നയിച്ച് ആദിഗ്രന്ഥത്തിലേയ്ക്കു മടക്കിക്കൊണ്ടുവരുവാൻ അദ്ദേഹം ഉദ്യമിക്കുകയുണ്ടായി.
പുറംകണ്ണികൾ Political clashes General overview Archived 2011-10-05 at the Wayback Machine .
Mcleod Book index Jstor Article Available Freely Special edition on Sikh Sects Differences between Nirankaris and Sant Nirankaris
ബാബായി നദി ഇംഗ്ലീഷ് വിലാസം https://ml.wikipedia.org/wiki/Babai_River
ബാബായ് നദി ( നേപ്പാളി : बीब नादी ) തെക്ക് പടിഞ്ഞാറൻ നേപ്പാളിലെ ടെറായ് ഡാങ് താഴ്വരയിലൂടെ ഒഴുകുന്നു.
ഡാങ് ഡ്യൂഖുരി ജില്ലയിൽ ഡാങ് മഹാഭാരത മലനിരകൾക്കും സിവാലിക് മലനിരകൾക്കും ഇടയിൽ സ്ഥിതിചെയ്യുന്ന ഒരു ഓവൽ താഴ്വരയാണ്.
ഡാങ് പുരാതനമായി തരു ജനതയുടെ ഭവനമായിരുന്നു.
കർണാലി (ഘാഗ്ര നദി) മേഖലയിൽ 22 പെറ്റി രാജ്യങ്ങളുടെ ഒരു കൂട്ടായ്മയായ ബെയ്സി രാജ്യത്തിൽ ഒന്നായി ( നേപ്പാളി : बाइसे राज्य ) കണക്കാക്കപ്പെട്ടിരുന്ന തുൾസിപൂർ ഭവനം ഇന്ത്യ ഭരിച്ചു വന്നു.
ഏകദേശം 1760 AD ഈ രാജ്യങ്ങളെല്ലാം നേപ്പാൾ ഏകീകരണ സമയത്ത് ഷാ രാജവംശം പിടിച്ചെടുക്കുകയും സിവാലിക് മലനിരകളുടെ തെക്ക് ഭാഗവും തുൾസിപ്പൂർ പ്രദേശം ഒഴികെ ഭൂരിഭാഗവും കൂട്ടിച്ചേർത്തു.
ചിത്രശാല Babai River Babai River Babai River Babai River Babai River Babai River ഇതും കാണുക {{ cite map }} : External link in | cartography= ( help ) ; Missing or empty | title= ( help ) അവലംബം List of rivers of Nepal
ബാബാ ആംടേ ഇംഗ്ലീഷ് വിലാസം https://ml.wikipedia.org/wiki/Baba_Amte
ഇന്ത്യക്കാരനായ സാമൂഹ്യ പ്രവർത്തകനാണ് ബാബാ ആംടേ .
മഹാരാഷ്ട്രയിലെ വറോറയിൽ 1914 -ൽ ജനിച്ചു.
മുരളീധർ ദേവീദാസ് ആംടേ എന്നാണ്‌ ശരിയായ പേര്‌.
അഭിഭാഷകനായി സമ്പന്നജീവിതം നയിച്ചുവന്ന ആംടേ പിൽക്കാലത്ത് രാഷ്ട്രീയസാമൂഹ്യ പ്രവർത്തനങ്ങൾക്ക് തിരിഞ്ഞു.
ഗാന്ധിജി , ആചാര്യ വിനോബാ ഭാവെ എന്നിവരോട് ചേർന്ന് അദ്ദേഹം ക്വിറ്റ് ഇന്ത്യ സമരത്തിൽ പങ്കെടുത്തു.
പത്മശ്രീ , ബജാജ് അവാർഡ് , കൃഷിരത്ന , ദാമിയൻ ദത്തൻ അവാർഡ് , ഇന്ദിരാഗാന്ധി മെമ്മോറിയൽ അവാർഡ് , റമോൺ മാഗ്സസെ അവാർഡ് തുടങ്ങിയ നിരവധി പുരസ്കാരങ്ങൾ ആംടേയ്ക്ക് ലഭിച്ചിട്ടുണ്ട്.
അദ്ദേഹത്തെ നാഗപൂർ സർവകലാശാല ഡി.ലിറ്റ് ബിരുദം നൽകി ആദരിച്ചിട്ടുണ്ട്.
1999 നവംബറിൽ അദ്ദേഹത്തിനു ഗാന്ധി സമാധാന സമ്മാനം ലഭിച്ചു.
ആനന്ദവൻ
ആംടേ സ്ഥാപിച്ച “ആനന്ദവൻ“ ഇന്ന് രാജ്യത്താകമാനമുള്ള സാമൂഹ്യപ്രവർത്തക്ക് മാതൃകയും പ്രചോദനവുമാണ്‌.
‘വിദർഗ’ എന്ന സ്ഥലത്ത് “ആനന്ദവൻ“ എന്ന പേരിൽ ഒരു ചെറിയ കുടിൽ കെട്ടി അതിൽ ആറ് കുഷ്ഠരോഗികളെ പാർപ്പിച്ച് സാമൂഹ്യപ്രവർത്തനത്തിന്‌ തുടക്കം കുറിച്ചു.
ഇന്ന് ഇത് 450 ഏക്കർ വിസ്തൃതിയുള്ള ഒരു പുനരധിവാസകേന്ദ്രമായി വളർന്നിട്ടുണ്ട്.
കുഷ്ഠരോഗികളുടെയും വികലാംഗരുടെയും അനാഥരുടെയും ആശാകേന്ദ്രമാണിത്.
ഇവിടെ രോഗികളുടെ ശ്രമദാനത്തോടെ ഒരു കാർഷിക കോളേജും ഒരു ആർട്ട്സ്, സയൻസ്, കൊമേഴ്സ് കോളേജും പണിതീർന്നിട്ടുണ്ട്.
ഇതിനു പുറമേ 2500 രോഗികൾക്ക് താമസിക്കാൻ തക്ക സൌകര്യമുള്ള അശോക് ഭവൻ, സോമനാഥ് എന്നീ പുനരധിവാസ കേന്ദ്രങ്ങളും ഗിരി വർഗ്ഗക്കാർക്ക് ആശാദീപമായ “ഹേമൽ കാസ്” എന്ന ആരോഗ്യ വിദ്യാഭ്യാസ കാർഷിക എക്സ്റ്റെൻഷൻ സെന്ററും ആംടേയുടെ ശ്രമഫലമായി ഉയർന്നിട്ടുണ്ട്.
കുഷ്ഠരോഗികളുടെ അഭയകേന്ദ്രമെന്നറിയപ്പെടുന്ന ആനന്ദവനം ആശ്രമത്തിൽ 2008 ഫിബ്രുവരി 9 കാലത്ത് 4.15 ന് മുരളീധരൻ ദേവീദാസ് എന്ന ബാബാ ആംടേ അന്തരിച്ചു.
അംഗീകാരങ്ങൾ മഹാരാഷ്ട്ര് ഭൂഷൺ അവാർഡ് ഡാമയൽ-ദത്തൻ അവാർഡ് അമേരിക്ക റമോൺ മാഗ്സസെ അവാർഡ് ജിഡി ബിർള ഇൻറർനാഷണൽ അവാർഡ് യു.എൻ മനുഷ്യാവകാശ അവാർഡ് ടെംബ്ലിടൻ അവാർഡ് ഇൻറർനാഷണൽ ജിറാഫ് അവാർഡ് ഗ്ലോബൽ 500 യു.എൻ അവാർഡ് റൈറ്റ് ലൈവ് ലി ഹുഡ് അവാർഡ് ,സ്വീഡൻ പത്മശ്രീ പത്മ വിഭൂഷൺ പൂന, നാഗ്പൂർ സർവകലാശാല ഡിലിറ്റ് ജംനാലാൽ അവാർഡ് ഗാന്ധി സമാധാന സമ്മാനം .
കണ്ണികൾ നിയ.
ഒർഗ് - ബാബാ ആംടേയുടെ ജീവചരിത്രം Archived 2007-09-08 at the Wayback Machine .
നർമത.
ഒർഗ് - ബാബാ ആംടേയുടെ വാനപ്രസ്ഥ Archived 2007-09-19 at the Wayback Machine .
ബാബി യാർ ഇംഗ്ലീഷ് വിലാസം https://ml.wikipedia.org/wiki/Babiy_Yar
റഷ്യൻ കവി യെവ്‌തുഷെങ്കോയുടെ പ്രധാന രചനകളിലൊന്നാണ് ബാബി യാർ .
ഗ്രീക്ക്‌, റോമൻ, ഇന്ത്യൻ ഇതിഹാസ കാവ്യകാലഘട്ടങ്ങളുടെ പുനർചിത്രീകരണമായാണ് കാവ്യാസ്വാദകർ   ഈ കവിതയെ കാണുന്നത്.
‘മുത്തശ്ശിയുടെ താഴ്‌വര’ എന്നാണ്‌ ‘ബാബി യാർ’ എന്നതിന്റെ
അർഥം.
നാസികളുടെ ജൂതക്കൂട്ടക്കൊലയെ കമ്യൂണിസ്റ്റ്‌ പ്രത്യയശാസ്ത്രംകൊണ്ട്‌ ദുർവ്യാഖ്യാനം ചെയ്ത സോവിയറ്റ്‌ റഷ്യയെ അതിനിശിതമായി വിമർശിക്കുന്ന കൃതിയാണിത്.
1941 സെപ്‌റ്റംബറിൽ അന്നത്തെ സോവിയറ്റ്‌ യൂണിയന്റെ ഭാഗമായിരുന്ന കിയേവിൽ നടന്ന കൂട്ട ജൂതഹത്യ​യും ഈ ജൂത-തുടച്ചുമാറ്റലിലൂടെ  കമ്യൂണിസ്റ്റുകൾ നാസികളോടൊപ്പം ചേർന്ന്‌ സ്റ്റാലിനിസം നടപ്പാക്കിയെന്നായിരുന്നു യെവ്‌തുഷെങ്കോയുടെ നിലപാട്.
ബാബിയ ഗോറ ദേശീയോദ്യാനം
ബാബിയ ഗോറ ദേശീയോദ്യാനം ( Polish : Babiogórski Park Narodowy ) പോളണ്ടിലെ 23 ദേശീയ പാർക്കുകളിൽ ഒന്നാണ്.
ഈ ദേശീയോദ്യാനം രാജ്യത്തിൻറെ തെക്കൻ പ്രദേശത്ത് സ്ലോവാക്കിയ അതിർത്തിയിലെ ലെസ്സർ പോളണ്ട് വോയിവോഡെഷിപ്പിൽ സ്ഥിതിചെയ്യുന്നു.
ദേശീയോദ്യാനത്തൻറെ മുഖ്യ കാര്യാലയം സ്ഥിതിചെയ്യുന്നത് സവോജ വില്ലേജിലാണ്.
31.98 ചതുരശ്രകിലോമീറ്റർ  (33.92 ചതുരശ്ര മൈൽ) വിസ്തീർണ്ണമുള്ള ഈ ദേശീയോദ്യാനത്തിലെ വനഭൂമിയുടെ വിസ്തൃതി 31.98 കിമീ 2 (12.35 ചതുരശ്ര മൈൽ) ആണ്.
ഈ പാർക്ക് ബാബിയാ ഗോരാ മാസിഫിൻറെ വടക്കൻ  പ്രദേശങ്ങളും തെക്കൻ ഭാഗത്തിൻറെ ഏതാനും പ്രദേശങ്ങളും ഉൾക്കൊള്ളുന്നു.
ഇതിലെ ഏറ്റവും ഉയരമുള്ള ഭാഗം ഒറാവാ ബെസ്‍കിഡ്സ് പർവ്വതനിരയിലെ ( ഡയാബ്ലാക്ക് എന്നും അറിയപ്പെടുന്നു) 1,725 മീറ്റർ (5,659 അടി) ഉയരമുള്ള ഭാഗമാണ്.
മാസിഫിൻറെ സ്ലോവാക് ഭാഗത്ത് " ഹോർണ് ഒറാവ പ്രൊട്ടക്റ്റഡ് ലാൻഡ്സ്കേപ്പ് ഏരിയ " എന്ന പേരിൽ ഒരു സംരക്ഷിത പ്രദേശം നിലനിൽക്കുന്നുണ്ട്.
ബാബിയാ ഗോറ റിസർവ് സൃഷ്ടിക്കപ്പെട്ടതിനുശേഷം, 1933 ൽ ബാബിയ ഗോറ യുടെ ഭാഗങ്ങൾക്കു നിയമപരമായി പരിരക്ഷണം ലഭിക്കുവാൻ തുടങ്ങി.
1954 ഒക്ടോബർ 30 ന് ഇതൊരു ദേശീയോദ്യാനമായി പ്രഖ്യാപിക്കപ്പെട്ടു.
1976 മുതൽ "മാൻ ആൻറ് ബയോസ്ഫിയർ (MaB) പ്രോഗ്രാമിനു കീഴിൽ  ഇതൊരു ജൈവ സംരക്ഷണ മേഖലയായി യുനെസ്കോയുടെ പട്ടികയിൽ ഉൾപ്പെടുത്തിയിട്ടുണ്ട്.
ജൈവ സംരക്ഷണ റിസർവ് മേഖല 2001 വിപുലീകരിച്ചിരുന്നു.
ബാബസാഹേബ് ആപ്തെ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഉമാകാന്ത് കേശവ് ആപ്തെ എന്ന ബാബസാഹേബ് ആപ്തെ രാഷ്ട്രിയ സ്വയം സേവക് സംഘത്തിന്റെ ആദ്യകാല പ്രചാരകരിൽ ഒരാളായിരുന്നു.
1903 ഏപ്രിൽ 29 നു വിദർഭയിൽ ജനിച്ചു.
1919 മുതൽ അധ്യാപകനായി ഔദ്യോഗിക ജീവിതം ആരംഭിച്ച ആപ്തെ ബാലഗംഗധര തിലകിന്റെ അനുസ്മരണ ചടങ്ങു സ്കൂളിൽ സംഘടിപ്പിക്കരുത് എന്നാ പ്രധാനാദ്ധ്യാപകന്റെ  നിർദ്ദേശത്തെ തുടർന്ന് ജോലി രാജിവെക്കുകയും രാഷ്ട്രിയ സ്വയം സേവക് സംഘത്തിന്റെ പ്രചാരകനായിത്തീരുകയും ചെയ്തു.
ബാബാ ബൽബീർ സിംഗ് ഇംഗ്ലീഷ് വിലാസം https://ml.wikipedia.org/wiki/Balbir_Singh_Seechewal ഇംഗ്ലീഷ് വിലാസം https://ml.wikipedia.org/wiki/Balbir_Singh_Seechewal
പഞ്ചാബിൽ 160 കിലോമീറ്റർ നീളമുള്ള കാളി ബെയ്‌ൻ നദിയെ പുനരുജ്‌ജീവിപ്പിച്ച സാമൂഹ്യപ്രവർത്തകനാണ് ബൽബീർ സിങ് സീചേവാൾ .
ബാബിനോവ് റോഡ് ബബിനൊവ് റോഡ് ആരംഭിക്കുന്ന സ്ഥലത്തുള്ള സൊലികാംസ്ക് ബെൽടവർ
യുറാൽ പർവ്വതനിരയിലൂടെ നിർമ്മിച്ച ഏറ്റവും ദൂരം കുറഞ്ഞ പാതയായിരുന്നു ബാബിനോവ് റോഡ് (Бабиновская дорога) .
സൊലികമ്സ്ക് മുതൽ വെർഖൊതുര്യെ വരെയായിരുന്നു ഈ റോഡ്.
അവിടെനിന്ന് സൈബീരിയയിലെ ടൊബോൾസ്കിലേക്ക് വരെ വ്യാപിച്ചിരുന്നു  .
1597 ൽ ആർടെമി ബാബിനോവാണ് ഈ പാത കണ്ടെത്തിയത്.
പിന്നീട് വർഷങ്ങൾക്കുശേഷം വനങ്ങളിൽക്കുള്ളിലൂടെ ഈ പാത നിർമ്മിച്ചു.
പതിനാറാം നൂറ്റാണ്ടിൽ ഉപയോഗിച്ചിരുന്ന നദിയിലൂടെയുള്ള  സങ്കീർണ്ണമായ ചെർഡൈൻ റൂട്ടിനുപകരം ഈ വഴി ഉപയോഗിക്കാനാരംഭിച്ചു.
ബാബിനോവ് റോഡിന്റെ നിർമ്മാണമാണ് സൈബീരിയയുടെ റഷ്യൻ കോളനിവൽക്കരണവും പതിനേഴാം നൂറ്റാണ്ടിൽ റഷ്യയിലെ സാർഡോമിന്റെ വിപുലമായ പ്രദേശിക വളർച്ചയും സാധ്യമാക്കിയത്.
ഖാൺ‍ഡി, മാൻസി എന്നീ വേട്ടക്കാരുടെ ഗോത്രങ്ങൾ നിലവിൽ ഉപയോഗിച്ചിരുന്ന നടപ്പാത അടിസ്ഥാനമാക്കിയായിരുന്നു റോഡ് നിർമ്മാണം നടത്തിയത്.
പതിനേഴാം നൂറ്റാണ്ടിൽ ഈ റോഡിൽ പലയിടത്തും ചെറിയ കോട്ടകൾ നി‍ർമ്മിച്ചിരുന്നു.
ഇവ ഈ വഴിയിലൂടെ യാത്ര ചെയ്തിരുന്ന റഷ്യക്കാരെ തദ്ദേശീയരുടെ ആക്രമണങ്ങളിൽ നിന്ന് സംരക്ഷിക്കാനുദ്ദേശിച്ചുള്ളവയായിരുന്നു.
1598ലാണ്  വെർഖൊതുര്യെയിലുള്ള ആദ്യത്തെ കോട്ട നിർമ്മിച്ചത്.
കിഴക്കേയറ്റത്തുള്ള ആദ്യത്തെ കോട്ടയാണിത്.
1735 ൽ ഗ്രേറ്റ് സൈബീരിയൻ റോഡ് നിർമ്മിക്കുന്നതുവരെ യൂറോപ്പിൽ നിന്ന് സൈബീരിയയിലേക്കുള്ള ഏക ഉപയോഗ്യമായ പാത ബാബിനോവ് റോഡായിരുന്നു .
അവലംബങ്ങൾ പുറത്തേക്കുള്ള കണ്ണികൾ ബാബിനോവ് റോഡിന്റെ ഭൂപടം
മൗണ്ട് ബാർനി ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Mount_Barney_National_Park
മൗണ്ട് ബാർനി ദേശീയോദ്യാനം ഓസ്ട്രേലിയയിലെ ക്യൂൻസ്ലാന്റിൽ സ്ഥിതിചെയ്യുന്ന ദേശീയോദ്യാനമാണ് .
ബ്രിസ്ബേനിൽ നിന്നും തെക്കു-പടിഞ്ഞാറായി 90 കിലോമീറ്റർ അകലെയാണിത്.
സമീപത്തുണ്ടായിരുന്ന മൗണ്ട് ലിൻഡെസേ ദേശീയോദ്യാനത്തെ 1980 ഈ ദേശീയോദ്യാനത്തോടു കൂട്ടിച്ചേർത്തു.
വംശനാശഭീഷണി നേരിടുന്ന അനേകം സ്പീഷീസുകളിൽപ്പെട്ട പക്ഷികളെ സംരക്ഷിക്കുന്നതിൽ പ്രധാനപ്പെട്ട പക്ഷിസങ്കേതമായ സീനിക് റിമ്മിന്റെ ഭാഗമായ ഈ ദേശീയോദ്യാനത്തിന്റെ പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.
അവലംബം Mount Barney National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മൗണ്ട് ബിൻഗ ദേശീയോദ്യാനം
മൗണ്ട് ബിൻഗ ദേശീയോദ്യാനം ഓസ്ട്രേലിയയിലെ സൗത്തേൺ ക്യൂൻസ്ലാന്റിലെ ഡാർലിങ് ഡൗൺസിലെ റ്റൂവൂംബ മേഖലയിൽ സ്ഥിതിചെയ്യുന്ന ദേശീയോദ്യാനമാണ് .
ബ്രിസ്ബേൻ നദിയുടെ പോഷകനദിയായ എമു അരുവിയുടെ ജലസംഭരണമേഖലയ്ക്കുള്ളിലാണ് ഈ ദേശീയോദ്യാനത്തിന്റെ സ്ഥാനം.
ഈ മേഖല സൈത്ത് ഐസ്റ്റ് ക്യൂൻസ്ലാന്റ് ജൈവമണ്ഡലത്തിന്റെ ഭാഗമാണ്.
ഈ മേഖലയുടെ പ്രകൃതിയേയും മനോഹരമായ പ്രകൃതിദൃശ്യങ്ങളേയും സംരക്ഷിക്കാനാണ് 2006ൽ ഈ ദേശീയോദ്യാനം ആരംഭിച്ചത്.
ഇവിടെ സന്ദർശകർക്ക് യാതൊരു സൗകര്യവുമില്ല.
മൗണ്ട് മാർസി
മൗണ്ട് മാർസി 5,344 അടി (1,629 മീറ്റർ) ഉയരമുള്ള ന്യൂയോർക്കിലെ ഏറ്റവും ഉയരമുള്ള സ്ഥലമാണ്.
എസെക്സ് കൗണ്ടിയിലെ കീൻ പട്ടണത്തിലാണ് ഇത് സ്ഥിതി ചെയ്യുന്നത്.
ഹൈ പീക്ക് വൈൽഡർനസ് ഏരിയയിലെ അഡിറോണ്ടാക്ക് ഹൈ പീക്ക് മേഖലയുടെ ഹൃദയഭാഗത്താണ് ഈ പർവ്വതം സ്ഥിതിചെയ്യുന്നത്.
അതിന്റെ ഉയരവും വിശാലമായ കാഴ്ചകളും വേനൽക്കാല മാസങ്ങളിൽ അതിന്റെ ഉച്ചകോടിയിൽ തിങ്ങിക്കൂടുന്ന കാൽനടയാത്രക്കാരുടെ ഒരു ജനപ്രിയ സ്ഥലമാക്കി മാറ്റുന്നു.
അവലംബം ↑ {{ cite web }} : | last1= has generic name ( help ) 1 2 ↑
മൗണ്ട് ടോം വൈറ്റ്
മൗണ്ട് ടോം വൈറ്റ് , യു.എസ്. സംസ്ഥാനമായ അലാസ്കയിലെ ചുഗാച്ച് പർവതനിരകളിൽ സ്ഥിതി ചെയ്യുന്ന 11,191 അടി (3,411 മീറ്റർ) ഉയരമുള്ള ഹിമാവൃതമായ ഒരു പ്രമുഖ കൊടുമുടിയാണ്.